Ir-Regolament tal-Kummissjoni (KEE) Nru 314/90
tal-5 ta' Frar 1990
dwar il-klassifikazzjoni ta' ċerti prodotti fin-nomenklatura magħquda
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2658/87 dwar in-nomenklatura tat-tariffi u ta' l-istatistika u dwar it-Tariffa Doganali Komuni [1], kif l-aħħar emendat bir-Regolament (KEE) Nru 3945/89 [2], u b'mod partikolari l-Artikolu 9 tiegħu,
Billi, sabiex tiġi assigurata l-applikazzjoni uniformi tan-nomenklatura magħquda annessa mar-Regolament (KEE) Nru 2658/87, huwa neċessarju li jiġu adottati l-miżuri dwar il-klassifikazzjoni tal-prodotti msemmija fl-Anness ta' dan ir-Regolament;
Billi r-Regolament (KEE) Nru 2658/87 ippreskriva r-regoli ġenerali għall-interpretazzjoni tan-nomenklatura magħquda u dawn ir-regoli japplikaw ukoll għal kull nomenklatura oħra li hija totalment jew parzjalment ibbażata fuqha jew li żżid xi sottodiviżjonijiet addizzjonali magħha u li hija stabbilita permezz ta' disposizzjonijiet Komunitarji speċifiċi, bil-għan li jiġu applikati tariffi jew miżuri oħra li għandhom x'jaqsmu mal-kummerċ tal-prodotti;
Billi, skond ir-regoli ġenerali msemmija, il-prodotti deskritti fl-ewwel kolonna tal-lista annessa mar-Regolament preżenti jridu jiġu klassifikati skond il-kodiċi NM propizji indikati fil-kolonna 2, minħabba r-raġunijiet imsemmija fil-kolonna 3;
Billi l-Kumitat tan-Nomenklatura ma tax l-opinjoni tiegħu fiż-żmien stabbilit mill-President tiegħu, fuq il-prodott Nru 4 fil-lista annessa;
Billi l-miżuri pprovduti minn dan ir-Regolament huma skond l-opinjoni tal-Kumitat tan-Nomenklatura għall-prodotti Nri 1,2,3,5, u 6 fil-lista annessa,
ADOTTA DAN IR-REGOLAMENT:
Artikolu 1
Il-prodotti deskritti fl-ewwel kolonna tal-lista annessa issa huma klassifikati fin-nomenklatura magħquda skond il-kodiċi NM propizji indikati fil-kolonna 2 tal-lista msemmija.
Artikolu 2
Dan ir-Regolament għandu jidħol fis-seħħ fil-21 jum wara li jiġi ppubblikat fil-Ġurnal Uffiċjali tal-Komunitajiet Ewropej.
Ir-Regolament għandu jkun jorbot fl-intier tiegħu u japplika direttament fl-Istati Membri kollha.
Magħmul fi Brussell, fil-5 ta' Frar 1990.